毕业写论文的时候,从网上copy了一份致谢,然后改了改。
前几天不经意间看到了文言文码农,才想起来。
时近仲夏,岁在乙未;丁香花落,清风拂面;闲庭信步,回思往事,处处感怀。
吾校商大,松江以北,君安以东;余尝徐趋之际,观南北纵横,往来缤纷,衔天涯各方,通中原大道;感文运盛然,书香益远。吾才薄识短,囿于章句之学,不谙处世之道;恩师言传身教,耳提面命;感激涕零,不知所言。
吾师李岚,教授也,实乃真学者也,学问精深,品格方正;余之论文承蒙李师反复开说,屡次与吾讲说至数刻之久,先生以苦口教诲,增删五次,六易吾稿;余初做学问,困心衡虑,不得其法,胸有千言,或笔下无字,或洋洋洒洒,不得要领;先生言之切切,微言大义,不厌其烦;听之,昭然若发蒙也;余之理法才气俱进,胸中之意,今可达腕下。
一望四年之旧,兹别何日再聚;鱼渔双授,先生于此,一生永铭。
相揖别去,漫说江横海阔;胥对无言,且向高山景行;临别感慨,不尽其言;诚惶诚恐,亦忭亦思;愿师长安康;同窗如意,再拜稽首。